ສະຫະລັດ ກົດດັນປາກິສຖານ ໃຫ້ເອົາມາດຕະການ ຕໍ່ພວກຫົວຮຸນແຮງ
ເຈົ້າໜ້າທີ່ສະຫະລັດ ກົດດັນໃຫ້ປາກິສຖານ ດຳເນີນມາດຕະການ ປາບປາມພວກຫົວຮຸນແຮງ ໃນພາກຕາເວັນຕົກສຽງເໜືອ
ພວກເຈົ້າໜ້າທີ່ອະວຸໂສຂອງສະຫະລັດ ຮວມທັງ ລັດຖະມົນຕີການຕ່າງປະເທດ ທ່ານນາງ Hillary Clinton ແລະນາຍພົນ David Petraeus ຫົວໜ້າອົງການສືບລັບຊີໄອເອມີກຳ ນົດເດີນທາງໄປຢ້ຽມຢາມປາກິສຖານເພື່ອກົດດັນໃຫ້ພວກຜູ້ນຳຂອງປະເທດດັ່ງກ່າວທຳການ ປາບປາມພວກຫົວຮຸນແຮງໃນເຂດຊົນເຜົ່າທາງພາກຕາເວັນຕົກສຽງເໜືອຂອງປາກິສຖານ ຄະນະຜູ້ແທນຂອງສະຫະລັດ ທີ່ໄປຮ່ວມການເຈລະຈາທີ່ນະຄອນຫຼວງອິສລາມາບັດໃນວັນ ພະຫັດມື້ນີ້ ແມ່ນຍັງຈະຮວມທັງປະທານຄະນະເສນາທິການຮ່ວມ ຂອງກອງທັບສະຫະລັດ ນາຍພົນ Martin Dempsey ນຳດ້ວຍ ສະຫະລັດໄດ້ຊຸກຍູ້ໃຫ້ປາກິສຖານເປີດສາກທຳການບຸກໂຈມຕີທາງທະຫານຕໍ່ພວກຫົວຮຸນ ແຮງໃນເຂດຊົນເຜົ່າ Waziristan ເໜືອ ຊຶ່ງມີລາຍງານວ່າເປັນຖານປະຕິບັດງານຂອງຕາ ໜ່າງຫົວຮຸນແຮງຮັກການີທີ່ເປັນເຄືອຂ່າຍຂອງກຸ່ມກໍ່ການຮ້າຍອາລກາຍດານັ້ນໄດ້ທຳການ ໂຈມຕີກຳລັງຂອງສະຫະລັດແລະອົງການເນໂຕ້ຢູ່ໃນອັຟການິສຖານ ຜູ້ບັນຊາການກອງທັບປາກິສຖານກ່າວໃນວັນອັງຄານຜ່ານມານີ້ວ່າ ສະຫະລັດຄວນຈະເພັ່ງ ເລັງໃສ່ການສ້າງສະຖຽນລະພາບຢູ່ໃນອັຟການິສຖານ ແລະປາກິສຖານສາມາດເອົາມາດຕະ ການຢູ່ໃນເຂດ Waziristan ເໜືອມື້ອື່ນນີ້ກໍໄດ້ ຖ້າຫາກມີຄວາມໝັ້ນໃຈວ່າ ການກະທຳດັ່ງ ກ່າວຈະແກ້ໄຂບັນຫາທັງໝົດໄດ້ ນາຍພົນ Ashfag Kayani ກ່າວຕື່ມວ່າ ການເປີດສາກ ບຸກໂຈມຕີໃດໆກໍຕາມຈະເປັນຕັດສິນໃຈຂອງປາກິສຖານ